text: সি. বি. জামান হলেন একজন বাংলাদেশি চলচ্চিত্র পরিচালক, অভিনেতা ও মডেল। চলচ্চিত্র পরিচালনা ছাড়াও তিনি অনেক চলচ্চিত্রে অভিনয় করেছেন।
  
  জীবনী
  সি. বি. জামান আসামের গৌরীপুরে জন্মগ্রহণ করেন। তার বাবার নাম ইমাদুর রহমান চৌধুরী ও মায়ের নাম শরীফা খাতুন। তিনি মুরারিচাঁদ কলেজে পড়াশোনা করেছেন।
  
  সি. বি. জামান ১৯৭৩ সাল থেকে ১৯৯০ সাল পর্যন্ত চলচ্চিত্র পরিচালনা করেছেন। তার পরিচালিত চলচ্চিত্র পুরস্কার ১৯৮৩ সালে পাঁচ বিভাগে জাতীয় চলচ্চিত্র পুরস্কার জিতেছিল। এছাড়া, তিনি উজান ভাটি ও কুসুম কলি র মত চলচ্চিত্র পরিচালনা করেছেন। চলচ্চিত্র দুইটি বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। তার পরিচালিত সর্বশেষ চলচ্চিত্র কুসুম কলি ১৯৯০ সালে মুক্তি পেয়েছিল।
  
  চলচ্চিত্র পরিচালনা ছাড়াও তিনি চলচ্চিত্রে অভিনয় করেছেন। তার অভিনীত প্রথম চলচ্চিত্র অরুণ বরুণ কিরণ মালা। এছাড়া, তিনি দুইটি বিজ্ঞাপনচিত্রে মডেল হয়েছেন।
  
  সি. বি. জামান ফাতেমা জামানের সাথে বিবাহ বন্ধনে আবদ্ধ হন। তাদের একমাত্র পুত্রের নাম চৌধুরী ফরহাদুজ্জামান।
  
  নির্বাচিত চলচ্চিত্র তালিকা
  
  পরিচালক
   ঝড়ের পাখি 
   উজান ভাটি 
   পুরস্কার 
   শুভরাত্রি
   হাসি
   লাল গোলাপ
   কুসুম কলি<ref name=p>
  
  অভিনেতা
   অরুণ বরুণ কিরণ মালা
   ইয়ে করে বিয়ে 
   চেনা অচেনা 
   দিন যায় কথা থাকে 
   ত্রিরত্ন 
   এক টাকার বউ 
   নীল আঁচল 
   ভালোবাসার শেষ নেই 
   বিয়ের প্রস্তাব
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী চলচ্চিত্র পরিচালক
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:বাংলাদেশী পুরুষ মডেল
  বিষয়শ্রেণী:মুরারিচাঁদ কলেজের প্রাক্তন শিক্ষার্থী
title: সি. বি. জামান